Sinumbua Ma'ufa

Ma'ufa ma ba li Indonesia lamane; Jambu bol, jambu kepal, jambu dersono, mazui jambu jamaika sinumbua sauri ba Danö Niha si tenga mu'odödögö wananö. Ma'ufa andre fao ia ba gangolifa zinanö simane samba ma Jambu-jambuan. Bua ma'ufa andre no mozökhi sibai mbuania, lö abe'e sibai ba hulö zatakhi ia na la'usu, faehu ma'ifu ira zamba sito'ölö na la'a, da'ö geluaha döinia ninönö khönia fanötöi bol (bahasa Melayu) ma bool (bahasa Sunda) nifo'eluaha faoma fa'atakhi "bantat".

Fogaoni ma'ufa andre ba mbanua bö'ö ya'ia da'ö;  jambu bo, jambu jambak ba wehede Minangkabau, jambu bool ba li Sunda, nyambu rakte ba li Bali, jambu bolo ba Makassar, jambu bolu ba wehede Bugis. Ba fanötöi jambu darsana, dersana, tersana ba wehede Jawa faoma ba li Madura; kupa maaimu ba li Sulawesi Utara; nutune, lutune, lutu kau, rutuul ba li Maluku ba tanöbö'ö.Heyne, K. 1987. Tumbuhan Berguna Indonesia, jil. 3. Yay. Sarana Wana Jaya, Jakarta. Hal. 1519-1520.

Ba wehede Inggris, ma'ufa latötöi faoma Malay apple, ba na töinia ba wamahaö ma ilmiah ya'ia da'ö; Syzygium malaccense (so eluaha: ‘tefa'aso moroi ba Malaka’) tefatöfaigö ba zisambua nahia hezo tefa'aso ia.

Kategori:Nias
Kategori:Sinumbua
Kategori:Bohou tesura